
РЕШЕНИЕ

№ 99 / 21.10.2010 г.

ПРОТОКОЛ № 16 / 21.10.2010 г.


ОТНОСНО: Отмяна на Решения № № 13/16.02.2010 г. и 14/16.02.2010 г. на ОбС – Елена и вземане на ново решение за кандидатстване на община Елена пред Програмата за развитие на селските райони – Мярка 321 – „Основни услуги за населението и икономиката в селските райони”. Общински съвет – Елена дава съгласие на община Елена да кандидатства пред Програмата за развитие на селските райони (ПРСР) – Мярка 321 – „Основни услуги за населението и икономиката в селските райони” с Инвестиционен (Кандидатски) проект: 
„Подобряване на достъпа на населението до културни, спортни и свързани със свободното време и отдиха услуги и на условията на живот в община Елена”, в т.ч.:
1. Технически проект „Изграждане на Градска художествена галерия в гр. Елена”;
2. Технически проект „Ремонт и подобряване на Градски културен център „Иларион Макариополски” в гр. Елена”;
3. Технически проект „Ремонт и подобряване на Краеви културен център в с. Беброво”;
4. Технически проект „Изграждане на Младежки спортен център в гр. Елена”;
5. Технически проект „Подобряване на местата за отдих и обновяване на Парк „Калето” в гр. Елена;
6. Технически проект „Водоснабдяване и канализация – ул. „Чукани” – гр. Елена”.

На основание чл. 21, ал. 1, т. 23, във връзка с чл. 21, ал. 1, т. 24 от Закона за местното самоуправление и местната администрация, ОБЩИНСКИ СЪВЕТ – ЕЛЕНА

РЕШИ:

І. Отмeня Решения № № 13/16.02.2010 г. и 14/16.02.2010 г. на ОбС – Елена.
ІІ. Общински съвет – Елена дава съгласие на община Елена да кандидатства пред Програмата за развитие на селските райони (ПРСР) – Мярка 321 – „Основни услуги за населението и икономиката в селските райони” с Инвестиционен (Кандидатски) проект: 
„Подобряване на достъпа на населението до културни, спортни и свързани със свободното време и отдиха услуги и на условията на живот в община Елена”, в т.ч.:
1. Технически проект „Изграждане на Градска художествена галерия в гр. Елена”;
2. Технически проект „Ремонт и подобряване на Градски културен център „Иларион Макариополски” в гр. Елена”;
3. Технически проект „Ремонт и подобряване на Краеви културен център в с. Беброво”;
4. Технически проект „Изграждане на Младежки спортен център в гр. Елена”;
5. Технически проект „Подобряване на местата за отдих и обновяване на Парк „Калето” в гр. Елена;
6. Технически проект „Водоснабдяване и канализация – ул. „Чукани” – гр. Елена”.
ІІІ. Определя проекта като приоритетен, съответстващ на Общински план за развитие на община Елена – за периода 2007-2013 г.:
1. Приоритет 1: „Повишаване на конкурентоспособността на местната икономика”, мерки:
1.2.2. „Дейности, свързани с подобряване на обществените места за почивка”;
1.2.10. „Развитие на базата за отдих и спортуване”;
1.2.11. „Възстановяване сградата на бившето начално училище за културно – исторически и информационен център и градска художествена галерия; 
1.2.16. „Реконструкция и обновяване/ремонт на обществени сгради с историческо, културно и религиозно значение и подобряване на околните пространства, вкл. вертикална планировка”.
2. Приоритет 2: „Духовно и културно развитие”, мярка:
2.2.4. Обогатяване на културно – историческото наследство.
3. Приоритет 3: „Рехабилитация и доизграждане на техническата инфраструктура”, мерки:
3.2. Развитие на водопреносната инфраструктура;
3.3. Развитие на канализационната инфраструктура;
3.10. Строителство/реконструкция/модернизация на пречиствателни станции за отпадни води.
ІV. Упълномощава кмета на община Елена:
1. Да предприеме необходимите действия за осъществяване на процедурата, съгласно Наредба № 25 от 29 юли 2008 г. За условията и реда за предоставяне на безвъзмездна финансова помощ по мярка 321 "Основни услуги за населението и икономиката в селските райони" от Програмата за развитие на селските райони за периода 2007 - 2013 г. (Издадена от Министерството на земеделието и храните, Обн. ДВ. бр. 72 от 15 Август 2008г., изм. ДВ. бр. 11 от 9 Февруари 2010 г., изм. ДВ. бр. 37 от 18 Май 2010 г., изм. ДВ. бр. 45 от 15 Юни 2010 г., изм. ДВ. бр. 55 от 20 Юли 2010 г.);
2. Да подготви и внесе кандидатския проект пред ПРСР на МЗХ;
3. Да подпише декларация, че предназначението на обектите – предмет на интервенция по проекта – няма да бъде променяно за период от 5 (пет) години след приключване на проекта.

